
Es-selamu alejkum! Da li je obavezno kupati se nakon svakog izlaska sperme iz spolnog organa? Dakle, ne radi se o kupanju nakon spolnog odnosa, već je u pitanju kupanje iz drugih razloga, naprimjer kad sjedim sa djevojkom, Osjetim uzbuđenost i tada se dogodi da mi izađe sperma. A, onda poslije ne smijem da klanjam dok se ne okupam, a to već prelazi u često kupanje i nije praktično. Stoga me interesuje da li smijem klanjati nakon izlaska sperme ili se moram okupati?


* 
* 
* 
* 
* 
* 
* 

 
Da li je obavezno kupati se nakon svakog izlaska sperme iz spolnog organa?

Po konsenzusu islamskih učenjaka, ***[gusul](https://pitajucene.com/search/gusul/questions/ "Pretraži pitanja o gusulu")*** (kupanje) je obavezan nakon spolnog odnosa, bez obzira da li je došlo do polucije (izlaska sjemena) ili ne. Pod polucijom se podrazumijeva izlazak sperme sa osjećanjem slasti bez obzira da li se to desilo u snu ili na javi, muškarcu ili ženi. Prema tome, ako dođe do polucije zbog uzbuđenja, gusul (kupanje) je obavezan. Dakle, gusul je obavezan pri izlasku sperme u bilo kojem slučaju. U vašem slučaju važno je napomenuti da je po islamu preventivno zabranjeno osamljivanje sa ženom ili djevojkom s kojom možete stupiti u ***[brak](https://pitajucene.com/search/Brak/questions/ "Pretraži pitanja o braku")***, jer to je put koji vodi bludu, koji je veliki grijeh i strogo je zabranjen. Uzvišeni Allah kaže: “I ne približavajte se bludu!” Znači, samo približavanje bludu je grijeh, a da ne govorimo o samom njegovom činu, koji se ubraja u sedam velikih grijeha. Stoga je ***[islam](https://pitajucene.com/search/islam/questions/ "Pretraži pitanja o Islamu")*** zabranio sve radnje i okolnosti koje mogu dovesti do bluda, kao što su osamljivanje, poljubac, dodirivanje, pa i naslađivanje pogledom i mislima. U svakom slučaju, savjetujemo vam da se klonite takvih susreta i da se čuvate bluda, jer to je put koji čovjeka vodi ka propasti i na ovome i na onome svijetu. Allaha molimo da nas sačuva svakoga grijeha.


Odgovorio: ***[Abdulvaris Ribo](https://pitajucene.com/search/Abdulvaris/answers/ "Pretraži odgovore od prof. Abdulvaris Ribo")***, prof.


